खानपान की अवैध दुकानों से परेशानी
भोपाल डीबी स्टार
चूनाभट्टी स्थित अमलतास फेस वन में फूड जोन के नाम पर वेज-नॉनवेज की दुकानें चल रही हैं। कॉलोनी की मुख्य सड़क पर देर रात तक लोडिंग वाहनों में ये दुकानें लगने से रहवासियों के लिए परेशानी सबब बन गई हैं। किसी रहवासी ने इस पर आपत्ति उठाई या कुछ कहा तो दुकानदार लड़ाई-झगड़े पर उतर आते हैं। दुकानों पर जुटने वाली भीड़ के कारण रहवासी और स्थानीय कारोबारी परेशान हैं। देर रात घर जाते समय ये दुकानदार बचाखुचा खाना और कचरा वहीं फेंककर चले जाते हैं। उनके जाने के बाद जानवरों व स्ट्रीट डॉग का जमावड़ा लग जाता है। डॉग की लड़ाई रातभर चलती है। कई बार वाहन चालक इनसे टकराकर घायल हो चुके हैं। इसकी शिकायत डायल 100, पुलिस थाना एवं नगर निगम अधिकारियों से की, लेकिन कहीं सुनवाई नहीं हुई।
DB Star citizen journalism
आप भी बतौर सिटीजन जर्नलिस्ट डीबी स्टार से जुड़ सकते हैं। इसके लिए वॉट्सएप पर Citizen Journalist Bhopal ग्रुप से 9826034586 पर जुड़ कर खबरें भेज सकते हैं।
hin_Deva mai_Deva hin_Deva eng_Latn hin_Deva